CELEX: 32019D2002
Language: hr
Date: 2019-11-28 00:00:00
Title: Provedbena odluka Komisije (EU, Euratom) 2019/2002 оd 28. studenoga 2019. o odobrenju Bugarskoj da pri izračunu osnovice vlastitih sredstava od PDV-a za međunarodni prijevoz putnika nastavi primjenjivati određene približne procjene do kraja 2023. (priopćeno pod brojem dokumenta C(2019) 8590) (Vjerodostojan je samo tekst na bugarskom jeziku)

2.12.2019   
               
               
                  HR
               
               
                  Službeni list Europske unije
               
               
                  L 310/50
               
            
         PROVEDBENA ODLUKA KOMISIJE (EU, Euratom) 2019/2002
         оd 28. studenoga 2019.
         o odobrenju Bugarskoj da pri izračunu osnovice vlastitih sredstava od PDV-a za međunarodni prijevoz putnika nastavi primjenjivati određene približne procjene do kraja 2023.
         (priopćeno pod brojem dokumenta C(2019) 8590)
         (Vjerodostojan je samo tekst na bugarskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Ugovor o osnivanju Europske zajednice za atomsku energiju,
         uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
         nakon savjetovanja sa Savjetodavnim odborom za vlastita sredstva,
         budući da:
         
                     (1)
                  
                  
                     Na temelju članka 390.a Direktive Vijeća 2006/112/EZ (2) Bugarska može, u skladu s uvjetima koji su se primjenjivali u toj državi članici na dan njezina pristupanja, nastaviti izuzimati od PDV-a međunarodni prijevoz putnika iz točke 10. dijela B Priloga X. toj direktivi sve dok se isto izuzeće primjenjuje u bilo kojoj od država članica koje su bile članice Zajednice na dan 31. prosinca 2006. U skladu s tim člankom te se transakcije moraju uzeti u obzir pri utvrđivanju osnovice vlastitih sredstava od poreza na dodanu vrijednost (PDV).
                  
               
                     (2)
                  
                  
                     Odlukom Komisije 2010/4/EU, Euratom (3) Bugarskoj je među ostalim odobrena primjena približnih procjena za međunarodni prijevoz putnika iz točke 10. dijela B Priloga X. Direktivi 2006/112/EZ za potrebe izračuna osnovice vlastitih sredstava od PDV-a od 1. siječnja 2009. do 31. prosinca 2018.
                  
               
                     (3)
                  
                  
                     U dopisu od 4. travnja 2019. Bugarska je zatražila od Komisije da joj odobri nastavak primjene određenih približnih procjena pri izračunu osnovice vlastitih sredstava od PDV-a. Bugarska ne može točno izračunati osnovicu vlastitih sredstava od PDV-a za transakcije iz točke 10. dijela B Priloga X. Direktivi 2006/112/EZ za međunarodni prijevoz putnika. Taj bi izračun vjerojatno uključivao neopravdano administrativno opterećenje u odnosu na učinak tih transakcija na ukupnu osnovicu vlastitih sredstava od PDV-a Bugarske. Bugarska može za izračun za tu kategoriju transakcija primijeniti približne procjene. Bugarskoj bi stoga trebalo odobriti da pri izračunu osnovice vlastitih sredstava od PDV-a za međunarodni prijevoz putnika nastavi primjenjivati približne procjene.
                  
               
                     (4)
                  
                  
                     Radi transparentnosti i pravne sigurnosti primjereno je vremenski ograničiti primjenjivost odobrenja.
                  
               DONIJELA JE OVU ODLUKU:
         
            Članak 1.
            Za potrebe izračuna osnovice vlastitih sredstava od PDV-a od 1. siječnja 2019. do 31. prosinca 2023. Bugarskoj se odobrava primjena približnih procjena za međunarodni prijevoz putnika iz točke 10. dijela B Priloga X. Direktivi 2006/112/EZ.
         
         
            Članak 2.
            Ova je Odluka upućena Republici Bugarskoj.
         
         
            Sastavljeno u Bruxellesu 28. studenoga 2019.
            
               
                  Za Komisiju
               
               Günther OETTINGER
               
                  Član Komisije
               
            
         
         
            (1)  SL L 155, 7.6.1989., str. 9.
         
            (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
         
            (3)  Odluka Komisije 2010/4/EU, Euratom od 22. prosinca 2009. o odobrenju Bugarskoj da primjenjuje statističke podatke za godine prije pretposljednje godine te određene približne procjene za izračun osnovice vlastitih sredstava od PDV-a (SL L 3, 7.1.2010., str. 17.).